Okresná prokuratúra Humenné 
Štefánikova 1900/69, 066 42 Humenné 1 	

Sp. zn. : 1 Pv 229/12/7702	Humenné, 2.8.2012
EEČ : 2-55-56-2012

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 1, odsek 2 písmeno e Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Humenné
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
v rodinnom dome č. 3/3 na ulici Lesnej v obci XXXXX, okres XXXXX, za pomoci presne nestotožnenej osoby, napojila kábel AYKY 2x2,5 mm na prívodový vodič CY 4 mm, určený na montáž elektromera, pričom tento kábel viedol  do elektrickej inštalácie rodinného domu bez merania a istenia, v dôsledku čoho v období od 17.08.2011 do 16.02.2012 došlo k neoprávnenému odberu elektrickej energie v množstve 24.749 kWh, čím tak svojím konaním spôsobila poškodenej spoločnosti Východoslovenská distribučná, a.s. XXXXX, Mlynská č. 31, IČO: 36599361 škodu podľa odborného vyjadrenia vo výške 80,98 eur
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
            Uznesením povereného príslušníka OO PZ XXXXX sp. zn. ORP-248/SV-HE-2012 zo dňa 08.04.2012 bolo začaté trestné stíhanie a súčasne vznesené obvinenie XXXXX za prečin krádeže podľa § 212 ods. 2 písm. e) Tr. zák. na skutkovom základe, uvedenom vo výrokovej časti tohto uznesenia.
          Obvinená XXXXX vyhlásila, že spáchala skutok, za ktorý je stíhaná, k jeho spáchaniu sa priznala a oľutovala svoje protiprávne konanie. Zároveň uviedla, že poškodenej strane Východoslovenskej distribučnej, a.s. XXXXX škodu v plnej výške uhradila.
           Sv.- pošk. XXXXX uviedla, že ako poškodená strana si v trestnom konaní uplatňuje nárok na náhradu škody, ktorá bola spoločnosti Východoslovenská distribučná, a.s. XXXXX spôsobená protiprávnym konaním obvinenej a to vo výške 541,35 eur, pričom výška škody bola vypočítaná z priemernej spotreby stanovenej podľa plánu dodávky elektriny v zásobovacej oblasti poškodeného pre segment domácnosti.
           Podľa § 216 ods. 1 Tr. por.: „V konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak
a)	vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne,
b)	nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu, a
c)	vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.
 
               Podľa § 216 ods. 2 Tr. por.: „V uznesení o podmienečnom zastavení trestného stíhania sa určí obvinenému skúšobná doba na jeden rok až päť rokov. Skúšobná doba sa začína právoplatnosťou uznesenia o podmienečnom zastavení trestného stíhania.
             Za prečin krádeže podľa § 212 ods. 2 písm. e) Tr. zák. dovoľuje zákon uložiť trest odňatia slobody vo výmere až na dva roky.
            Obvinená XXXXX po zákonnom poučení dala súhlas na podmienečné zastavenie trestného stíhania, ku skutku, za ktorý je stíhaná, sa priznala, svoje konanie oľutovala.
Z miesta bydliska je hodnotená kladne, za priestupky prejednávaná nebola a nemá záznam v registri trestov.  Je invalidnou dôchodkyňou, žije v mieste trvalého bydliska spolu s manželom a deťmi. Jej čistý mesačný príjem predstavuje sumu 300,- eur. Nevlastní žiaden hnuteľný, ani nehnuteľný majetok. Škodu, spôsobenú jej protiprávnym konaním poškodenej spoločnosti Východoslovenská distribučná, a.s. XXXXX,  v plnej výške uhradila.    
            Z uvedeného je zrejmé, že boli splnené všetky zákonné podmienky pre podmienečné zastavenie trestného stíhania a takéto rozhodnutie vzhľadom na okolnosti prípadu, osobu obvinenej a jej doterajší život pri uložení skúšobnej doby v trvaní 12 mesiacov považujem za zákonné a správne.        

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Viliam Bencuľák
prokurátor